open-index/open-wikipedia-markdown huggingface dataset:
Patrick Joseph Hickey

**Patrick Joseph Hickey** es un ex-judu sportiste e sport-functionario de Irland. Patrick Joseph Hickey es desde li annu 2006 li presidenté de  li Europan Olimpic Comité ([EOC). Il es li initiator del Europan Ludes

Patrick Joseph Hickey nascet li 17-im junio 1945.

## Sport
Hickey esset un ex-judo sportiste de Irland.

## Hickey in li quam functionario de sport
* 1989 Hickey devenit president del national olimpic comité de Irland.
* 1995 Hickey devenit un membre del comité del International Olimpic Comité.
* 1997-2001 vice-presidente del EOC 1997-2001
* 2001-2006 genaral secretario del EOC 
* 2006 Hickey devenit presidenté del EOC 

Hickey propagat li idé de continental Europan Ludes simil al continental sport ludes in altri continentes quam li Asian Ludes. In li annu 2012 li EOC decidet li arangeament del unesim Europan Ludes quel evenit in annu 2015 in Baku.

## Externi Ligamentes
Li IOC Paginé über Hickey
Croke Park

Li **Croke Park** es un grand sport stadion in Irland. Li Croke Park es situat in li nord de Dublin

Li Croke Park es li quinesím maxi grand sport stadion de Europa.

Li Croke Park have loc por 82.300 spectatores.

In li stadion eveni li finales del All Ireland Senior Championships in li traditional irlandesi sportes de Hurling e Gaelic Football.
Olomouc

**Olomouc** (german: Olmütz) es un cité in Tchekia. It es situat in ost del land e esset til li 17-im secul li historic centre del region Moravia. Olomouc es li administrativ sede del region Olomoucký kraj e sede de un arc-episcopatu. Li cité have li duesim max old universitá de Tchekia. Li nómine Olomuc significa *calv monte*.

Olomouc have 99.489 (2014) habitantes e it es sixesim max grand cité de Tchekia.

## Historie
In li Guerre de Triant Annus li cité esset in li annu 1642 conquestat e ocupat por ott annus de Svedia. In ti periode it perdit su importantie quam capitale de Moravia.

Hodie Olomouc es un important centre de comercie, cultura e administration.
Grexit

**Grexit** es un término por li exclusion de Grecia ex li comun europan valuta Euro quam consequentie del financial crise de Grecia. Li parol es composit ex li elementes *Gr* por Grecia e *exit*, quel significa in anglesi exeada.

Li parol Grexit esset introductet del bankeros qui labora quam analistes del bank Citygroup  Willem H. Buiter and Ebrahim Rahbari li 6-im de februar 2012. Li grexit vell significar quel Grecia abandona li Euro quam valuta e introducte denov un national valuta quam li Drachme quel esset li valuta de Grecia til li introduction del Euro in li land in li annu 2001.

Li grexit devenit un real dangere pro li politica del guvernament Alexis Tsipras desde li annu 2014 refusa continuar un politica de sparniage por reciver international credites.
Yanis Varoufakis

**Yanis Varoufakis** es un politico e ecomomist de Grecia. Il nascet li 24-im de marte 1961 in Athina e esset inter li 27-im de januar 2015 e li 6-im de julí 2015 ministre por financies in li radical levul e populist guvernament de Alexis Tsipras. Varoufakis self ne es membre de un political partise.

## Personal e professional vive
Pos li scole il studiat economie in li Universitá de Essex e matematical statistica in li universitá de Birmingham in li Reyatu Unit. Inter 1983 e 1985 il esset docente del Universitá de Essex. Inter 1986 e 1988 il docet economie in li Universitá de Cambridge. Il anc docet in li Universitá de East Anglia, Glasgow e Sydney. In li annu 2000 il devenit professor de economie in li universitá de Athina. Desde li annu 2013 il laborat quam gast-docente in li Lyndon B. Johnson School of Public Affairs del Universitá de Texas in Austin in li Unit States de America.

Il ha publicat pluri libre pri economic temas.

Yanis Varoufakis es in relation con li artista Danae Stratou desde li annu 2005. Antey Varoufakis esset unvez maritat e ex ti maritage originat un filia.

## Politica e political cariera
* 2012 Varoufakis suportat por li unesim vez publicmen li politica del radical levul coalition SYRIZA.
* 2014 Varoufakis refusat candidar por li radical levul coalition SYRIZA in li electiones del Europan Parlament.
* 2015 Varoufakis candidat e esset electet in li parlament de Grecia por SYIRIZA. Il devenit ministre de financies li 24-im de marte in li guvernament de Alexis Tsipras, ma abandonat li 6-im de julí su oficie pro su mal relationes con important functionarios del Europan Union.

Varoufakis es contra mesuras de sparniage in li economic crise de Grecia. Il es un grand critico del grand international institutiones de financies e por un confrontation con politicos del Europan Union. Li 5-im de julí 2015 il mem nominat li politica del Europan Union in relation con Grecia mem *terrorisme*.
Simone Laudehr

**Simone Laudehr** es un footballista de Germania. Ella nascet li 12-im de julí 1986 in Regensburg e lude por li german club 1. FFC Frankfurt in li Frauenfußball-Bundesliga quel es li max alt german liga de football por féminas.

Ella es 175 centimetres alt e ella lude in diferent persones, ma inter omnicos in li medie-camp e atacca. 

Desde li annu 2007 Simone Laudehr lude por li national selection de Germania in li football por féminas.

## Personal e professional vive éxter li football
Simone Laudehr originat ex un german-ruman familie. Ella comensat luder football in li etá de tri annus.

Ella ha aprendet li profession de comerciante e esset anc li sport-gruppe del german armé.

## Clubs
* 1989-1996 FC Tegernheim (yunesse)
* 1996-2003 SC Regensburg
* 2003–2004 FC Bayern München
* 2004–2012 FCR 2001 Duisburg
* 2012– 1. FFC Frankfurt

## Successes
* 2007 Champion de munde con li national selection de Germania in li football por féminas.
* 2008 Bronze-medallie in li Olimpic Ludes 2008 con li national selection de Germania in li football por féminas.
* 2009 e 2013 Champion de Europa con li national selection de Germania in li football por féminas.
* 2014 Champion in li UEFA Women's Champion League con li Europan FootbalLiga Football 1. FFC Frankfurt.

## National selectiones de Germania
Simone Laudehr lude desde li 2007 por national selection de Germania in li football por féminas e ha fat til nu 92 matches por it. Ella anc ludet por national selectiones de Germania in li football por féminas plu yun quam 21 annus, plu yun quam 19 annus e plu yun quam 17 annus.
Marina Pendeš

**Marina Pendeš** es un feminin politico de Bosnia e Herzegovina. Ella nascet li 20-im de august 1964 in Travnik e es desde li 31-im de marte 2015 ministra por defense de Bosnia e Herzegovina. Marina Pendeš es membre del partise Croat Democratic Comunitá (Bosnia e Herzegovina) e secun nationalitá Croatia.

## Personal e professional vive
Marina Pendeš finit in li gimnasium in Travnik in li annu 1983. Ella studiat in li militari-tecnical facultá in Zagreb inter 1984 e 1988. 

## Political cariera
* 1987-1989 Membre del Union del Comunistes de Yugoslavia.
* 1995 Marina Pendeš devenit membre del Croat Democratic Comunitá (Bosnia e Herzegovina).
* 2004-2015 Vice-ministra de defense de Bosnia e Herzegovina.
* 2011-2015 Membre del presidentie del Croat Democratic Comunitá (Bosnia e Herzegovina).
* 2015 Marina Pendeš devenit ministra por defense in li guvernament de Bosnia e Herzegovina de prim-ministre Denis Žvizdić.

## Ligamentes extern
* Biografie de Marina Pendeš
Ufa

**Ufa** es un cité in Russia. It es li cité capital del Republica Bashkortostan. Ufa es situat al inboccatura del fluvies Ufa e Djoma circa 100 kilometres west del Ural.

It have 1.062,319 (2010) habitantes e un area de 753.7 de quadratkilometres. Hodie 54,2 percentes del habitantes es russes, 27 percentes tatares e 11,3 percentes bashkires.

Ufa esset fundat in li annu 1574 quam forteresse por securar li sud-ost frontiera de Russia. In li 17-im e 18-im secul li cité developat se ex un militari forteresse al political e economic del region. In li Soviet-Union esset Ufa li cité capital del Autonom Bashkiri Socialist Soviet Republica e desde li annun 1991 it es li cité capital del Republica Bashkortostan in Russia.

In li annu 2015 evenit in Ufa li sómmite del BRICS-states.

## Sport
Li hockey sur glacie-club Salavat Yulajev Ufa have su sede in li cité. In Ufa evenit in li annu 2009 li Europan Championatu de biatlon.
Llansantffraid-ym-Mechain

**Llansantffraid-ym-Mechain** es un village in Gallia quel apartene al Reyatu Unit. It es situat al frontiera con Anglia in li centre de Gallia al confluentie del fluvies River Vyrnwy e li Afon Cain. Li nómine Llansantffraid significa in gallesi *eclesia de Sant Bride*.

Llansantffraid-ym-Mechain apartene al region Powys. Li village es mentionat por li unesim vez in li annu 1066 in un historic documente.

## Sport
Li local football-club The New Saints F.C. es li max successosi club in li gallesi football-liga.
Seinäjoki

**Seinäjoki** es un cité in li west de Finland. It es situat in li region Sud-Osterbotnia.

It have 60.817 (2014) habitantes e un area de 1469,23 quadrat-kilometres.

Li cité origina del púlvere-fabrica quel esset fundat in li annu 1798. Seinäjoki devenit in li annu 1868 in municipie. In li annu 1931 it devenit un cité de mercate e in li annu 1960 it recevit oficialmen li statu de un cité. In li annu 2005 li municipie Peräseinäjoki esset fuset in Seinäjoki. In li annu 2009 anc li municipies Nurmo e Ylistar devenit un parte de Seinäjoki. 

Li biblioteca del cité, li eclesia Lakeuden Risti e quelc administrativ edificies esset designat del famosi architecte Alvar Aalto.

## Sport
Li cité es hem del football-club Seinäjoen Jalkapallokerho quel ascendet in li annu 2013 in li max finlandesi liga de football.
Medan

**Medan** (anc nominat Kota Medan) es un cité in Indonesia. It es li cité capital del provincia Nord-Sumutra. Medan es situat in li nord del insul Sumatra.

It have 2.097.610 (2010) habitantes e un area de 265,10 quadrat-kilometres.

Medan esset fundat in li annu 1590. In ancian témpore li cité esset conosset con li nómine * Kampung Medan* quel significa Village Medan o *Medan-Deli*.  It apartenet a diferent sultanatus. In li comense al sultanatu Deli. In li annu 1612 it esset victet e anexet de Aceh. In li annu 1658 li nederlandeses prendet li cité e etablisset plantationes de té desde li annu 1860. In li annu 1915 it devenit li cité capital del provincia Nord-Sumutra.  

In li 30-im de junio 2015 evenit un accidente de avion in li cité. Un avion del indonesi armé cadet in li cité. Adminim 142 homes morit in it.
Kehl

**Kehl** es un cité de Germania. It es situat li sud-west de Germania e apartene al país federal Baden-Württemberg in li Districte Freiburg. It es situat al rive del fluvie Rhen al frontiera con Francia vis-a-vis li francesi cité Strasbourg.

Kehl have 34.077 (2013) habitantes e un area de 75,06 quadrat kilometres.

In li annu 1038 li cité esset mentionat por li unesim vez in un historic documente. In li annu 1960 esset inaugurat li Europabrücke quel ligat Kehl con Strasbourg.
Huy

**Huy** es un cité in Belgia. It es situat in li west del land al frontiere con Francia e apartene al francesi parlant region Wallonia e al Provincia Liège. Huy es li sede del Districte Huy.

Li cité have 21.346 (2013) habitantes e un area de 47,64 quadrat-kilometres.

Huy esset mentionat por li unesim vez in un historic documente in li annu 636. In li medievie Huy esset un important loc por li comercie. 

## Sport
Huy esset ja quelc vez un station del Tour de France.
Liège

**Liège** es un cité in Belgia. It es li cultural centre del region Wallonia e cité capital del Provincia Liège e sede del Episcopatu Liège. Til li annu 1949 it esset scrit Liége.

Li cité have 195.931 (2013) habitantes e un area de 69,39 quadrat-kilometres.

In li témpore del Roman Imperia li cité esset conosset quam Leodicum e Vicus Leodicus. In li annu 717 Liège devenit sede del un episcopatu. Inter 1795 e 1815 it apartenet a Francia. In li 19-im Liège devenit un industrial centre. 

Hodie Liège have un universitet, teatre e un ópera.

## Sport
Li football-club Standard Liège have su sede in li cité. Li cité es anc conosset quam parte del ciclisme competition Liège-Bastogne-Liège.
Washington, D.C.

**Washington, D.C** es li cité capital e sede guvernamentaldel Unit States de America. Washington, D.C. ne apartene a un del 50 federativ states del Unit States de America ma al Districte de Columbia quel forma un special federal districte. Li districte es directmen subordinat sub li Congress del Unit States de America.

It have 646.449 (2013) habitantes e un area de 177 quadrat-kilometres.

Li cité esset fundat li 16-im de julí 1790. It es nominat secun li unesim presidente del Unit States de America George Washington.

## Sport
Li professional hockey sur glacie-club Washington Capitals have su hem in li cité.
Seraing

**Seraing** es un municipie in Belgia. It es situat in li region Wallonia e apartene al Provincia Liège e Districte Liège.

Li cité have 63.732 (2013) habitantes e un area de 35,34 quadrat-kilometres.

Seraing esset mentionat por li unesim vez in un historic documente in li annu 956. Desde li annu 1800 li cité es scrit Seraing. In li 19-im secul Seraing devenit un industrial centre e miniera de carbon mineral.

## Sport
In li annu 2012 e 2015 Seraing esset un station del famosi ciclisme-competition Tour de France.
Tour de France

Li **Tour de France** es li max imporant competition de ciclisme del munde. Li competition consiste ex pluri etappes tra li tot de Francia e anc sovente tra vicin landes.  

Li Tour de France esset etablisses in li annu 1903 e eveni chascun annu.

## Tricotes

## Victores
Tour de France 2015

Li **102.[[Tour de France]]** eveni inter li  4-im e 26-im julí 2015. In li annu 2015 li Tour de France have etappes in li tri landes Francia, Nederland e Belgia.

## Tourverlauf

### Wertungen im Tourverlauf
Tour de France 2015/1-im Etappe

Li **1. Etappe de [[Tour de France 2015]]** eveni in Utrecht (Nederland) li 4-im de julí 2015.

Li etappe es un singul competition a témpore. Li etappe havet un longore der 13,8 kilometres.

## Top 10
Rotterdam

**Rotterdam** es un cité in Nederland. It have li max grand portu marin de Europa e li triesm max grand portu marin del munde. It es situat in li west del land in li provincia Sud-Holland al inboccatura del Rhen in li Nordic Mare.

Li cité have 650.000 e un area de 304,24 quadrat-kilometres.

Rotterdam es un del cultural centres de Nederland. It es li max important cité de comercie e industrial centre del land.

Rotterdam esset fundat in li annu 1230. In li annu 1340 it recivet li jures de un cité.

## Sport
Rotterdam es li hem del famosi football-clubs Feynoord Rotterdam e Excelsior Rotterdam queles ambi lude in li Eredivsie.
Bert Koenders

**Albert Gerard 'Bert' Koenders** es un politico de Nederland. Il nascet li 28-im de may 1958 in Arnheim e es desde li 17-im de octobre 2014 ministre por externi aferes de Nederland. Il es membre del socialdemocratic Labore Partise.

## Professional e personal vive
Bert Koenders studitat political scientie e international relationes in li universitá de Amsterdam.

## Political cariera
* 1997-2007 Membre del Dom del representantes del parlament de Nederland
* 2007-2010 Ministre por cooperation de developament.
* 2011-2013 Special representante del Organisation del Unit Nationes e chef del mission del UNO in Côte d'Ivoire.
* 2013-2014 Chef del mission del Organisation del Unit Nationes in Mali.
* 2014 Bert Koenders devenit li 17-im de octobre 2014 ministre por externi aferes de Nederland in li guvernament de Mark Rutte quam successor de Frans Timmermans.
Benidorm

**Benidorm** es un cité in Hispania. It es situat in li Provincia de Alicante e apartene al Comunitá Valencian. Benidorm es situat al Costa Blanca del Mediterraneo in un distantie de 45 kilometres de Alicante. Li cité es un populari destination de turisme.

Benidorm have 69.010 (2014) habitantes e un area de 38,51 quadrat-kilometres.

In li annu 1245 Benidorm esset mentionat por li unesim vez in un historic documente. In li annu 1325 it recivet li jures de un cité. In li annus 60s del 20-im secul Benidorm devenit un centre de turisme.

In li annu 2015 eveni in Benidorm li 21-im international conferentie del planlingue Interlingua.
Ciclisme

**Ciclisme** es un sport de competitiones con li bicicle. It hay diferent disciplines del ciclisme. 

Li max populari de ciclisme es competition de ciclisme sur li strade. It hay anc BMX-ciclisme e artistic ciclisme. Li International Union de Ciclisme (UCI) organisa li sport sur li international nivelle e li championatus mundal de ciclisme.

Li max important competition del ciclisme sur li strade es li Tour de France.
Rennes

**Rennes** (bretonian: Roazhon) es un cité in Francia. It es situat in li nord-west del land al inboccatura del fluvue Ille in li fluvie Villaine. Rennes es li cité capital del region Bretonia e administrativ sede del département Ille-et-Vilaine. 

It have 209.860 (2012) habitantes e es secun li númere del habitantes li 10-im max grand cité de Francia. Rennes have un area de 50,39 quadrat-kilometres.

In li témpore del Roman Imperia Rennes havet li nómine *Condate*. In li medievie it esset li cité capital del Ducatu Bretonia. In li 20-im secul Rennes devenit al cultural centre del activitás por li renascentie del celtic bretonian lingue e cultura.

Hodie Rennes have du universitás e circa 63.000 studiantes.

## Sport
Li cité es li hem del football-club Stade Rennais F.C. quel lude in li max alt football-liga de Francia.
Weckruf 2015

**Weckruf 2015** (Cri por avigilar 2015) es un political organisation in Germania quel esset fundat in li 18-im de may 2015 quam asociation del moderat fraction del partise Alternative por Germania. Li presidente del Weckruf 2015 es Ulrike Trebesius.

Li initiator del fundation esset li ex-presidente del partise Alternative por Germania. It havet li function colecter li moderat fraction del partise in li interni conflicte con li dextri fraction del partise. Inter li membres del organisation es quin membres del Europan Parlament Hans-Olaf Henkel, Bernd Kölmel, Bernd Lucke, Ulrike Trebesius e Joachim Starbatty. Til li junio 2014 4000 del circa 21.000 membres del Alternative por Germania devenit membres del organisation.

Li dextri parte del partise Alternative por Germania criticat li fundation del organisation quam prova de fisser li partise e volet mem excluder li membres del Weckruf 2015 ex li partise.

Li partise-congress del Alternative por Germania in Essen li 4-im e 5-im de julí 2015 finit con li triumf del dextri fraction e li grand majorité del membres del organisation Weckruf 2015 forlassat li partise Alternative por Germania.

Un grand majorité de 71 percentes del membres del organisation Weckruf 2015 votat in un internet-requeste pos li partise-congress in li julí 2015 por fundar un nov political partise. Nu li organisation es li base del moderat parte del Alternative por Germania por fundar un nov political partise. Li provisori nómine de ti political projecte es *Neustart 2015* (Nov Start 2015).

## Externi ligamentes
* Internet-págine del organisation Weckruf 2015.
* Li págine del Weckruf 2015 in Facebook.
* Declaration por li fundation de un nov partise sur li provisori nómine Nov Start 2015
Orhei

**Orhei** (russ: Орге́ев) es un cité in Moldavia. It es situat in li ost del land 50 kilometres nord del capitale Chișinău in proximitá del frontiera con Transnistria. Orhei es li cité capital del Rajon Orhei.

Li cité have 33.500 (2012) habitantes e un area de 8,5 quadrat-kilometres.

Orhei esset li militari centre del Osman Imperia in li region Bessarabia. In li annu 1812 il esset conquestat de Russia. In li índependent Moldavia Orhei esset li cité capital del grand administrativ region Comtia Orhei til li annu 2003.

## Sport
Li cité es li hem del successosi football-club FC Milsami Orhei quel lude desde li annu 2009 in li max alt football-liga de Moldavia e devenit li champion de Moldavia in li seson 2014/15.
Pluto (nani planete)

**Pluto**, simboles  e , es un nani planete in li sistema solari quel esset considerat quam planete til li annu 2006. It es nominat secun li roman deo del inferne Pluto. It apartene al Cintura de Kuiper. It have li numeró de nani planetes **134340**.

Pluto esset decovrit in li annu 1930 de Clyde Tombaugh. Li diametre del Pluto es  2.301 kilometres. Sur li surfacie de Pluto it es tre frigid, li temperatura es inter minus 219 e minus 240 gradus Celsius. Por rotar circum li Sole Pluto besona 247,68 annus. It have un tre excentric órbite. Pluto besona 6,387 dies por rotar circum se self.

Pluto have quin satellites: Charon, Nix, Hydra, Keberos e Styx.

## Exploration
In li annu 2010 li us-american sonde de exploration *New Horizons* passat Pluto sur un distantie de 12.500 kilometres.
Pau

**Pau** es un cité in Francia. It es situat al sud-west del land in proximitá del frontiera con Hispania. Pau apartene al region Aquitania e es li max grand cité del Département Pyrénées-Atlantiques. Pau es situat al fluvie Gave de Pau.

Li cité have 78.506 (2012) habitantes e un area de 31,51 quadrat-kilometres.

Pau es un station del francesi tre rapid tren TGV. Desde li annu 1722 li cité have un universitá. Hodie un interdisciplinari universitá.

## Sport
Pau es un centre del motor-sport e es sovente destination de etappes in li ciclisme-competition Tour de France.
Máxima del Nederland

**Máxima del Nederland** nascet quam Máxima Zorreguieta Cerruti es li reyessa de Nederland. Ella nascet li 17-im de may 1971 in Buenos Aires (Argentina) desde li 30-im de april 2013. Li 2-im de februar 2002 ella maritat li Willem-Alexander qui devenit li 30-im de april 2013 rey del Nederland.

Máxima nascet e adultijat in Argentina. Ella finit li scola in li annu 1988. Máxima studiat economie in Buenos Aires e finit ti studies in li annu 1995. Inter 1995 e li annu 2000 ella laborat por diversi bankes in New York e pos to in Bruxelles. 

Máxima recivet li nederlandesi civitá in li annu 2001. 

## Infantes
Máxima have con Willem-Alexander tri comun filias. 
* Catharina-Amalia van Oranje nascet li 7-im de decembre 2003.
* Alexia Juliana Marcela Laurentien  nascet li 26-im de junio 2005.
* Ariane Wilhelmina Máxima Ines nascet li 10-im de april 2007.
Rembrandt van Rijn

**Rembrandt Harmenszoon van Rijn**, conosset sub su prenómine Rembrandt, esset un famosi pictor de Nederland in li 17-im secul. Il nascet li 15-im de julí 1606 in Leiden e morit li 4-im de octobre 1669 in Amsterdam.

Rembrandt es un del max important artistes in li cultural epoca del baroque. Su ovre esset in li aurin era del Nederland in quel li land esset sur li cúlmine de su economic e political potentie.

Rembrandt studiat che Pieter Lastman e apertet in annu 1625 su unesim propri ateliere in Leiden. In li annu 1631 il translocat a Amsterdam u il devenit a un celebrat artist. Malgé to Rembrandt havet mult financial problemas e in li annu 1656 il esset bancrott. In li momente de su morte li grand artist vivet in povritá.

## Familie e maritage
Li 2-im de julí 1634 Rembrandet maritat Saskia van Uylenburgh. Ella morit li 14-im de junio 1642. Li cuple havet du filios e du filias, ma li unesim filio Rombertus morit pos quelc mensu e anc li du filias qui ambi havet li nómine Cornelia secun li matre de Saskia van Uylenburgh morit tost. Su duesim filio Titus de Rijn esset baptisat li 22-im de septembre.

Hendrickje Stoffels devenit li nov partenera de Rembrandt.

## Ovre
Rembrandt creat circa  350 picturas, 300 raduras e 1000 dessines. Li temas de su picturas es sovente historic evenimantes, scenes es li bible, mitic temas e portretes. Il anc pictet mult self-portretes.
Ski sur sable

**Ski sur sable** o anc Sand-Skiing es un extrem sport. It es simil al ski alpin, ma it fat sur sable. It es li max popular in Namibia, li Unit States de America e in li Unit Arabic Emiratus sur sand-dunes. Quam singul disciplines del ski sur sable existe descense, ski travers li país e telemark.

Li record de rapiditá in li ski sur sable es 99,12 kilometres in li hor e esset fat de Henrik May li 31-may de 2010 in Namibia. Ti record es registrat in li Guiness-libre de recordes.

It hay mem international competitiones quam li 24-im international Championatu Europan del Ski sur sable. In li annu 2015 li championatu europan evenit li 17-im e 18-de julí 2015 in Hirschau al Monte Kaolino.

## Ligamentes externi
* Oficial internet-págine del Europan championatu 2015 in Hirschau
Hirschau

**Hirschau** es un cité in Germania. It es situat in li sud-ost del land in li país federal Bavaria in li districte Supra Palatina. It apartene al Landkreis Amberg-Sulzbach.

Li cité have 5793 (2013) habitantes e un area de 74,58 quadrat-kilometres.

Hirschau esset fundet in li 13-im secul per li Comtos de Hirschberg. It esset mentionat por li unesim vez in un historic document in li annu 1271.
Chris Froome

**Christopher Froome** es un professional ciclist de Reyatu Unit in discipline ciclisme sur li strade. Il nascet li 20-im de may 1985 in Nairobi (Kenia). Il ganiat in li annus 2013 e 2015 li Tour de France. Froome es specialist por competitiones circulari de ciclisme.

## Personal vive
Chris Froome nascet in Kenia, ma translocat quam yuno con su genitores a Sud-Africa. Froome comensat quam ciclist in li discipline Mountainbike. Til li annu 2007 il startat por Kenia. In li annu 2007 Froome electet li civitá del Reyatu Unit quel il posset reciver pro que su genitores es cives del Reyatu Unit.

Desde li annu 2014 il es maritat con Michelle Cound de Sud-Africa.

## Teams
Desde li annu 2007 Chris Froome es professional ciclist.
* 2007 Konica Minolta
* 2008–2009 Barloworld
* 2010– Sky ProCycling

## Successes
* 2012 Bronze-medallie in li Olimpic Ludes in li ciclisme sur li strade in li disciplie ciclisme por singul cicliste a témpor.
* 2013, 2015, 2016 e 2017 Victor del classement total del Tour de France
* 2013 Victor del  Critérium International
* 2013 e 2014 Victor del classement total del Tour de Romandie
* 2013 e 2014 Victor del Tour de Oman
* 2013 e 2015 Victor del Critérium du Dauphiné
* 2015 Victor del Vuelta a Andalucía
Sousse

**Sousse** es un cité in Tunisia. It es situat al Mediterraneo in li nord-ost del land in li sud del Golfe de Hammamet.

Li cité have 173.047 (2004) habitantes e un area  e es li triesim max grand cité de Tunisia.

Sousse have un important portu e un centre de turisme.

## Historie
Sousse esset fundet in li 9-im secul ante Cristo per li Fenicios. It esset parte del Roman Imperia e in li  7-im secul pos Cristo li arabes conquestat Sousse. In li 12-im secul it esset ocupat de Normannes.

Li 26-im de junio 2015 evenit un terroristic atacca del islamist terror-organisation del Islamic State.
Nora Gjakova

**Nora Gjakova** es un judo-sportista de Kosovo. Ella nascet li 17-im de august 1992 e ganiat in li Europan Ludes 2015 in Baku li bronze-medallie in li judo-competition de féminas in li categorie til 57 kilogrammas. To esset li unesim medallie de Kosovo in un tal grand international sport evenimment.

Nora Gjakova competi in li German Judo Bundesliga por li 1. Judo Klub Mönchengladbach.

## Externi ligamentes
* Profile de Nora Gjakova sur li internet-págine judoinside
* Information pri li successe de Nora Gjakova in li Europan Ludes 2015 sur FAZ.net
Srebrenica

**Srebrenica** (german: Silberin) es un cité in Bosnia e Herzegovina e li loco del max grand crimine in li Guerre Intern de Bosnia e Herzegovina in li annu 1995. Li cité es situat in li ost de Bosnia e Herzegovina al frontiera con Serbia e hodie Srebrenica apartene al Republika Srpska.

Hodie Srebrenica have quam consequentie del Guerre Intern de Bosnia e Herzegovina solmen 15.242 (2013) habitantes. In li annu 1991 ante li guerre it esset ancor 36.666 habitantes. 

Srebrenica esset mentionat por li unesim vez in li annu 1376 in un historic documente. It esset un centre de miniera. In li fine del 19-im secul Srebrenica developat se in un cité balneari pro su special mineral aqua. Mult hoteles e instutiones de cura esset constructet.

## Srebrenica in li Guerre Intern inter 1992 e 1995
In li Guerre Intern de Bosnia e Herzegovina li cité esset assediat del armé del Republika Srpska inter 1992 e 1995. In li annu 1993 li Organisation del Unit Nationes declarat Srebrenica quam *zone de protection del Organisation del Unit Nationes*. Malgré to li armé del Republika Srpska conquestat Srebrenica in li julí 1995. In li Massacre de Srebrenica omni mascul bosniakes esset mortat. Circa 8.000 mannes inter 13 e 78 annus esset fusilat e li féminas e infantes esset expellat. Li International Tribunale de Den Haag egarda ti massacre quam un genocide.
Kazan

**Kazan** es un cité in Russia. It es situat in li west de Russia e es li cité capital del Republica Tatarstan in li Federal Districte Wolga.

Kazan have 1.143.535 (2010) habitantes e es secun li númere del habitantes li ottesim max grand cité del land. It es situat 425 quadrat-kilometres. In li annu 2010 48,6 percentes del habitantes esset russes e 47,6 percentes tartares.

Li cité del islam in Russia e un important centre de scientie e education. It es li sede de du grand fabricas por li production del motores por aviones.

## Historie
Li cité esset fundat in li annu 1177 del Wolga-Bulgares. Inter circa 1447 e 1552 it esset li sede del Khanatu Kazan. Desde li annu 1552 it apartene a Russia.

## Sport
Kazan es li hem del football-club Rubin Kazan e del hockey sur glacie-club Ak Bars Kazan queles ambi lude in li max alt liga del land.

In li 2015 evenit li Championatu mundal del svim-sport in Kazan.
Jaroslav Podobský

**Jaroslav Podobský** esset un interlingueist del Republica Tchec. Il nascet li 22-im de april 1895 in Rovensko pod Troskami e morit li 28-im de septembre 1962 in Rovensko pod Troskami.

Jaroslav Podobský esset un instructor-specialist in li scola primari superiori in Rovensko pod Troskami. Il esset adherente de Esperanto inter 1908 e 1912, ma transfertet al Ido in li annu 1912 e restat ta til 1923. 

Jaroslav Podobský devenit adherente del Interlingue, tada Occidental in li annu 1924. Il esset membre del Occidental-Academie e in li annu 1938 il recivet li Diploma de docentie de Occidental (Interlingue). 

Podobský esset un del max activ interlingueist del Tchecoslovakia. Il publicat mult in Interlingue, anc original litteratura.

In li annu 1956 Jaroslav Podobský adheret a Interlingua. Il esset li oficial representante de Interlingua in Tchecoslovakia.

## Ovres
Su litterari activitá esset rich. Il esset li principal colaborator del jurnal Jazik medzinárodni (Lingue International) e in Occidental. Podobský contribuet al Cosmoglotta, Helvetia e Scholal e in un sinoptic grammatica de Occidental (Jazik med. Nr. 10, 1932).

Ultra articules e noticies de tchec pri Occidental e cursus il laborat anc lexicalmen (lexicos tchec-occidental e occidental-tchec). Podobský monstrat se anc quam habil traductor e stilist precipue in Micri chrestomatie, Ovre, Al memorie del grand democrat T. G. Masaryk etc.

* Micri chrestomatie
* Al memorie del grand democrat T. G. Masaryk
* 1947: Li astre del verne (original poemas)

### Un poema de Podobský in Interlingue
Ti poema esset publicat in Cosmoglotta 289 in li annu 2000.

:Quo es li vive?
:On mori lent -
:li fin silent...
:Un promenad in verdi parc.
:Ni flores resta sur li sarc...

:Quo es li vive?
:Un rubi ros,
:mysterios,
:quel lentmen perdi su color.
:Quo resta? Solmen li dolor... 		

:Quo es li vive?
:Tristess? Chagrin?
:Li mort - - e fin?
:Partú triumfa li amor,
:quam ombre fugi li dolor!

:Quo es li vive?
:Tam bell, tam brev...
:Un dulci rev -
:Un gay canzon quam sol aurin.
:Yo va amar it til li fin!!

## Fontes
* Cosmoglotta  nró 319 (74-im annu), p. 7. In li Angul litterari on trova un curt biografie de Podobský e du poemas.
* Biografie in Tchec https://www.bakovnj.cz/cs/turista/o-bakovu/vzpominky-pametniku/jaroslav-podobsky.html
UEFA Champions League 2015/16

Li **[[UEFA Champions League]] 2015/16** evina inter li 30-im junio 2015 e li 28-im may 2016. Li Final evina am 28-im may 2015 im Giuseppe-Meazza-Stadion in Mailand.

## Qualifikation
### 1-im Qualifikationsrunde
Auslosung: 22-im julí 2015 in Nyon

Hinlud: 30-im junio e 1-im julí

Rücklud: 7-im e 8-im julí 2015

### 2-im Qualifikationsrunde
Auslusong: 22-im junio 2015

Hinlud: 14-im e 15-im julí 2015

Rücklud: 21-im 22-im julí 2015

### 3-im Qualifikationsrunde
Auslusong: 17-im julí 2015

Hinlud: 27-im e 28-im julí 2015

Rücklud: 4-im e 5-im august 2015

#### Champions-Weg

#### Platzierungsweg

### Play-Offs
Auslusong: 7-im august 2015

Hinlud: 18-im e 19-im august 2015

Rücklud: 25-im e 26-im august 2015

#### Champions-Weg

#### Platzierungsweg

## Group stage
#### Group A
Suruç

**Suruç** (kurd: Pirsûs) es un rural districte e cité in li sud-ost de Turcia. It apartene al Provincia  Şanlıurfa e es situat al frontiera con Siria.

Li districte have 101.351 (2012) habitantes e li cité Suruç 56.963 (2012). Li districte Suruç have un area de 735,19 quadrat-kilometres.

Suruç esset ja populat del sumerere. It esset un centre del production del seta. Hodie li grand majoritá del habitantes des kurdes.

Li 20-im de julí 2015 evenit un terroristic atacca in Suruç del terrorist organisation Islamic State. Un suicidie-atentatora mortat 32 homes in li Amara Cultural Centre.
Tour de France 2015/Feld de ciclistes

In li **[[Tour de France 2015]]** partiprendet 198 ciclistes ex 22 equipes e 32 landes.

## Ciclistes secun land

## Fahrer nach Teams
### [[Astana Pro Team]] (Kazakstan)

### [[ag2r La Mondiale]] (Francia)

### [[FDJ (Radsportteam)|FDJ]] (Francia)

### [[Team Sky]] (Reyatu Unit)

### [[Tinkoff-Saxo]] (Russia)

### [[Movistar Team]] (Hispania)

### [[BMC Racing Team]] (USA)

### [[Lotto Soudal]] (Belgia)

### [[Team Giant-Alpecin]] (Germania)

### [[Team Katusha]] (Russia)

### [[Orica GreenEdge]] (Australia)

### [[Etixx-Quick Step]] (Belgia)

### [[Team Europcar]] (Francia)

### [[Team Lotto NL-Jumbo]] (Nederland)

### [[Trek Factory Racing]] (USA)

### [[Lampre-Merida]] (Italia)

### [[Team Cannondale-Garmin]] (USA)

### [[Cofidis, Solutions Crédits]] (Francia)

### [[IAM Cycling]] (Svissia)

### [[Bora-Argon 18]] (Germania)

### [[Bretagne-Séché Environnement]] (Francia)

### [[MTN-Qhubeka]] (Sud-Africa)
Gitega

**Gitega** (antey Kitega) es desde li annu 2018 li cité capital del african state Burundi. It es situat in li centre del land e es li cité capital del Provincia Gitega al fluvie Luvironza. Gitega esset anc li cité capital e cité del residentie del Reyatu Burundi.

Li cité have 41.944 (2008) e it es secun li númere de habitantes li duesim max grand cité del land. Gitega es situat sur un altore de 1504 metres.

In Gitega es situat li National Muséo de Burundi. In li cité esset mortat li ultim rey del land Ntare V de Burundi li 29 de april 1972.
Pedro Passos Coelho

**Pedro Manuel Mamede Passos Coelho ** es un politico de Portugal. Il nascet li 24 de julí 1964 in Coimbra e esset inter li 5 de junio 2011 e li 26-im de novembre 2015 prim-ministre de Portugal. Desde li 26 de marte 2010 Passos Coelho es li presidente del liberal-conservativ Partido Social Democrata (PSD).

## Personal e professional vive
Pedro Passos Coelho passat su infantie in Angola u su patre laborat quam medico. Pos li retorn de su familie a Portugal il finit in Villa Real li gimnasium. Passos Coelho studiat economie in Lisboa. In li etá de 37 annus il finit su studies in li annu 2001. Il labort in li directoratu de diversi firmas e laborat quam docente in li Instituto Superior de Ciências Educativas in Lisboa.

Pedro Passos Coelho es maritat por li duesim vez. Ex su unesim maritage con li cantatoressa Fátima Padinha origina li ambi filias Joana e Caterina. Con su duesim marita Laura Maria Garcês Ferreira del origina de Guinea-Bissau il have un filia Júlia. Il habita con su familie in Massamá proxim de Lisboa.

## Political cariera
* 1978 In li etá de 14 annus Passos Coelho devenit un membre del organisation de yunesse del Partido Social Democrata.
* 1990-1995 Presidente del organisation de yunesse del Partido Social Democrata.
* 1991-1999 Membre del parlament de Portugal.
* 1991-1995 Passos Coelho representat Portugal in li Parlamentari assemble de NATO.
* 1996-1999 Vice-presidente del fraction del Partido Social Democrata.
* 1997-2001 Membre del consilie municipal de Amadora.
* 2001 Il es inter li fundatores del organisation Thinking Portugal.
* 2005-2011 Presidente del consilie municipal de Villa Real.
* 2010 Passos Coelho devenit li 26 de marte 2010 presidente del liberal-conservativ Partido Social Democrata (PSD).
* 2011-2015 Inter li 5 de junio 2011 e li 26-im de novembre prim-ministre de Portugal.
* 2015 Li guvernament de Pedro Passos Coelho perdit su majoritá in li parlament pos li electiones parlamentari e il perdit li oficie del prim-ministe a António Costa.
FAI Cup 2014

Li **FAI Cup 2014** evina intetr li 25-im april e li 2-novembre 2014. Li Victor es qualificat por li 1-im Qualifikationsrunde de UEFA Europa League 2015/16.

## 1-im, 2-im, 3-im Runde

## Finals
John Kerry

**John Forbes Kerry** es un politico del Unit States de America. Il nascet li 11 de decembre 1943 in Aurora in li state federal Colorado e esset inter li 1 de februar 2013 til li 1-im de februar 2017 li ministre por externi aferes del Unit States de America. John Kerry es membre del Democratic Partise e candidat sin successe quam presidente del Unit States de America contra George W. Bush in li annu 2004.

## Personal e professional vive
John Kerry es li filio del diplomat Richard J. Kerry (1915-2000) e de Rosemary Isabel Forbes (1913-2002). Pro li profession de su patre John Kerry passat mult annus de su yunesse in Euruopa.

John Kerry studiat political scienties in li Universitá de Yale. Il anunciat se voluntarimen in li US Navy e fat un education quam oficero. Il partiprendet in li Guerre de Vietnam, ma revenit in li Unit States il devenit un oponente proeminent del guerre. Pos su servicie militari Kerry studiat jurisprudentie in Boston. Il finit li studie in li annu 1976. Inter 1976 e 1979 il laborat procurator in li state federal Massachusetts. Il apertet in li annu 1979 con quelc colegos un cancellería de avocate. In li annu 1982 in changeat in li politico.

John Kerry maritat li 23 de marte 1970  Julia Stimson Thorne (1944-2006) qui esset li filia de un diplomat. Li cuple have li du filias Alexandra Forbes Kerry (nascet in li annu 1973) e Vanessa Bradford Kerry (nascet in li annu 1976). In li annu 1996 li cuple divorciat e Julia Stimson Thorne morit in li annu 2006 pro cáncere de mammes.

Desde li 26 de may 2005 John Kerry es maritat con Teresa Heinz.

## Political cariera
* 1972 Kerry candidat sin successe in Massachusetts por un sede in li Dom de Representantes .
* 1982 Kerry devenit vice-guvernator de Massachusetts.
* 1985-2013 John Kerry esset membre del Senate por Massachusetts.
* 2004 John Kerry candidat sin successe quam candidate del Democratic Partise contra George W. Bush.
* 2013-2017 John Kerry esset del 1-im de februar 2013 til li 1-im de februar 2017 ministre por externi aferes del Unit States de America in li guvernament de presidente Barack Obama.
FAI Cup 2015

Li **FAI Cup 2015** eveni desde li 24-im april 2015. Li victor del competition es qualificat por li 1-im rond de qualification del UEFA Europa League 2016/17 e representa Irland.

## 1-im, 2-im, 3-im rond
SFK 2000 Sarajevo

**ŽNK SFK 2000 Sarajevo** con plen nómine: *Ženski fudbalski klub SFK 2000 Sarajevo* (Feminin Football Club SFK 2000 Sarajevo Kočani) es un football-club por féminas in Bosnia e Herzegovina in li cité capipal Sarajevo. Li club esset fundat in li annu 2000 e it es li max successosi football-club por féminas in Bosnia e Herzegovina. It ja ganiat 13 vezes li national championatu de Bosnia e Herzegovina i 10 vezes li national football bocale.

Li nómine esset electet de un mascul football club de Sarajevo que ne existe plu hodie. In li annu 2015 li SFK 2000 Sarejevo signat un consentiment de cooperation con li mascul football-club FK Sarajevo.

## General Information
* Fundation: 2000
* Colores: maroncolori-blanc
* Stadion: Stadio Otoka in Sarajevo (loco por 5000 spectatores)
* National champion(13 vezes): 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015.
* Victor in li national bocale (10 vezes): 2004, 2006, 2007, 2008, 2009, 2010, 2011, 2012, 2013, 2014.
* International successes: desde 2003 li club partiprendet chascun annu in li UEFA Liga del Championes por féminas.
* Liga: Ženska nogometna liga BiH.
* Actual position in li liga: 1-im in li seson 2014/2015
* Chef del exercition: Samira Hurem

## Actual team
* Almina Hodžić
* Anđela Šešlija
* Nikolina Dijaković
* Almira Spahić
* Jelena Hršum
* Amela Fetahović
* Ivana Ivanović
* Amira Spahić
* Mersiha Ašćerić
* Ivana Vlajić
* Alisa Spahić
* Merima Pašalić
* Alma Jašarević
* Azra Hamzić
* Azra Numanović
* Amela Kršo
* Monika Kuliš
* Melisa Hasanbegović
* Selma Kapetanović
* Elena Dimitrijević
* Belma Orhan
* Mirnesa Fetahović
* Almina Hajro
* Aida Džemidžić

## Ligamentes extern
*Li Facebook-págine del ŽFK Kočani
Aurora (Colorado)

**Aurora** es un cité in li Unit States de America. It es situat in li federativ state Colorado. 

Li cité have 325.078 (2010) habitantes e un area de 369,7 quadrat-kilometres.

Aurora originat ex li annus 1880s del *Town of Fletcher*. It esset longmen egardat quam un suburbe de Denver. Li politico John Kerry originat de Aurora.
Bill May

**Bill May** es un sportist del Unit States de America in li sincronisat svimmada. Il nascet li 18-im de januar 1979.

Benque sincronisat svimmada esset egardat quam un sport solmen por féminas e puelles il comensat far ti sport in li etá de 10 annus pos que il regardat su sestra far it. 

Con su partnera Kristina Lum il ganiat li mixet duett in li national championatus del Unit States de America in li annu 1998.

In li 2015 Bill May ganiat li aure medallie in li tecnical programma del mixet duett in li championatu mundal de svimmada in Kazan con Christina Jones e devenit li unesim oficial mascul champion mundel in li sincronisat svimmada.
League of Ireland 2015

Li **League of Ireland** (Official: Airtricity League) es li 95.Ludtémpor li unesím Liga de Irland. Li Saison evina intetr li 6-im marte e li 30-im octobre 2015.

## Vereine

## Tabelle
Ognjen Đelmić

**Ognjen Đelmić** es un professional footbalist de Bosnia e Herzegovina. Il nascet li 18-im de august 1988 in Zenica. Desde li 10-im de februar 2015 il lude por FK Željezničar Sarajevo in li Premijer liga. 

Ognjen Đelmić lude in li dextri medie-camp. Il es 1,78 metres alt.

## Clubes
* 2006-2008 FK Rad Beograd
* 2009-2010 FK Laktaši
* 2010-2011 FK Drina Zvornik
* 2012 NK Zvijezda Gradačac
* 2012-2013 FK Olimpic Sarajevo
* 2013-2014 FK Borac Banja Luka
* 2014 Spartak Semey januar til julí 2014
* 2014-2015 NK Celik Zenica
* 2015 FK Željezničar Sarajevo desde li 10-im de februar 2015

## Externi ligamentes
* Profil de Ognjen Đelmić.
* Portrete de Ognjen Đelmić sur Weltfussball.de
Saint Peter Port

**Saint Peter Port**  (francesi e guernseyesi: St Pierre Port) es li cité capital del canal insul Guernsey. It es situat al ost-costa del insul e anc have un important portu.

Li cité have 16.488 (2001) habitantes e un area de 6,5 quadrat-kilometres.

Administrativmen anc li insules Herm e Jethou es parte del cité.

Li famosi francesi autor Victor Hugo habitat inter 1855 e 1870 durant su exilie in Saint Peter Port.

## Sport
Saint Peter Port es li hem del football-club Guernsey F.C. quel lude in li anglesi Isthmian League.
Canal-Insules

Li **Canal-Insules** es un archipelago inter Anglia e Francia in li Canal de Manche. Li archipelago es guvernat directmen del reyessa del Reyatu Unit, ma formalmen it ne es un parte del Reyatu Unit. Li insules ne apartene al Europan Union.

Li archipelago consiste ex 14 insules de queles ott es habitat. Li max grand insul es Jersey. Li Canal-Insules have 164.000 habitantes e un area 198 quadrat-kilometres

Li insules esset disputat in li historie inter li Reyatu Unit e Francia.

## Administration
Li insules es administrativmen dividet in du prepósitatus (anglesi: bailiwicks), li Prepósitatu de Guernsey e li Prépositatu de Jersey. 

## Insules
Permanent habitat insules es:
* Jersey
* Guernsey
* Alderney
* Sark
* Herm
* Jethou
* Brecqhou

Ínhabitat insules es:
* The Minquiers (apartene a Jersey)
* Écréhous (apartene a Jersey)
* Les Dirouilles (apartene a Jersey)
* Les Pierres de Lecq (apartene a Jersey)

In li proximitá de Alderney:
* Burhou
* Casquets
* Ortac
* Renonquet

In li proximitá de Guernsey:
* Crevichon
* Grande Amfroque
* Les Houmets
* Lihou
Victor Hugo

**Victor Hugo** esset un autor de Francia. Il nascet li 26 de februar 1802 in Besançon e morit li 22 de may 1885 in Paris. Hugo scrit drames e romanes, ma esset anc activ quam political publicist. Su ovre have elementes del romantica e del realisme.

## Personal vive
Victor Hugo esset li filio de un general de Napoléon Bonaparte. Il adultijat in Paris, ma habitat anc in Napoli (1808) e Madrid (1811/1812).

Il comensat scrir quam autor in li etá de 10 annus. In li etá de 16 annus il comensat studiat jurisprudentie. In li annu 1819 il fundat con su fratres li jurnal *Le Conservateur littéraire*.

Pro su critica contra Napoléon III Victor Hug devet ear in li exilie inter 1852 e 1870.

## Ovre
Hugo scrit ott romanes, mult poemas, nin dramas e mult altro publicationes. Li max famosi ovres es Notre-Dame de Paris. 1492 (1831) e Les Misérables.
Island Games 2015/Athletica

**Athletica**, bei li Island Games 2015 evina in li FB Athletics Track.

## Medalliesspegul
*Final Medalliesspegul.*

## Medalies Victores
Island Games 2015/Atletica - 100 m

Li **100 metres** sprint de Island Games 2015 evenit inter li 28-im junio e 2-im julí 2015 in li FB Athletics Track.

## Témporplan

## Resultates Mannes
### 1-im Vorlauf

### 2-im Pre-curse

### 3-im Pre-curse

### Finale

## Resultates Féminas
### 1-im Vorlauf

### 2-im Vorlauf

### 3-im Vorlauf

### Finale

## Record de Ludes
Laurent Fabius

**Laurent Fabius** es un politico de Francia. Il nascet li 20-im de august 1946 in Paris e es desde li 16-im de may 2012 ministre por externi aferes de Francia. Fabius es membre del Socialist Partise e esset inter li 17-im de julí 1984 e li 20-im de marte 1986 prim-ministre de Francia.

## Personal e professional vive
Pos li scola Fabius studiat in li Institut d'études politiques in Paris e in li École nationale d’administration. Pos su studies in li annu 1973 il devenit oficiario del state.

Laurent Fabius esset maritat con Françoise Castro, ma li cuple es divorciat. Ex li maritage originat li du filios Thomas (nascet in li annu 1981) e Victor (1983).

## Political vive
* 1978 Fabius es electet in li Assemblé National de Francia por li Socialist Partise.
* 1981-1983 Laurent Fabius esset inter de 22-im de may 1981 e li 23–im de marte 1983 ministre por li budgete de Francia.
* 1984-1986 Il esset inter li 17-im de julí 1984 e li 20-im de marte 1986 prim-ministre de Francia.
* 1995-2000 Borgomastro de Grand-Quevilly.
* 1997-2000 Fabius esset presidente del Assemblé National de Francia inter li 12-im de junio 1997 e li 28-im de marte 2000.
* 2000-2002 Fabius esset inter li 28-im de marte 2000 e li 7-im de may 2002 ministre por financies de Franica.
* 2012 Fabius devenit li 16-im de may 2012 ministre por externi aferes de Francia.
Island Games 2015

Li **Island Games 2015** evenit inter li 27-im junio e li 3-im julí 2015 in Jersey. In li sport ludes del insules partiprendet 3.782 spotistes ex 24 teams in 14 diferent sportes.

## Participantes

## Spegul de medallies

## Sportartes
* Arcerie
* Athletica
* Badminton
* Basketball
* Ciclisme
* Football
* Golf
* Windseglation
* Seglar
* Tirar
* Svimmar
* Ténnis sur table
* Ténnis
* Triatlon
* Volleyball
* Beach Volleyball

## Externi Links
* Li official Webpágine
* Results of li XVI Island Games